Strandakstursmót ( “ Beach-race ” ) á Langasandi , Akranesi á laugardaginnViðburður : Strandakstur á Langasandi , AkranesiStaður & Stund : Langisandur , Akranesi , 21.10.2006 Skipuleggjendur : Vélhjólaíþróttaklúbburinn ( VÍK ) og Vélíþróttaklúbbur AkranessÞátttakendur : Áætlað að um 50 keppendur í Meistaradeild , byrjendaflokki , kvennaflokki og unglingaflokki taki þáttBraut : Sandbraut , lögð í fjörunni við Langasand — — — — — — — — — — — — — — — — — — — — — — — — — — – Á laugardag , 21. október mun Vélhjólaíþróttaklúbburinn ( VÍK ) í samvinnu við nýstofnaðan Vélíþróttaklúbb Akraness standa fyrir æfingakeppni á Langasandi , Akranesi . Keppt verður í krefjandi þolakstursbraut sem lögð verður í þungan og blautan fjörusandinn á Langasandi . Brautin mun liggja um þröngar beygjur , hraða fjörukafla og gerð krefjandi með alls konar þrautum þar sem keppendur munu þurfa að aka yfir hindranir af öllum stærðum og gerðum . Á sama tíma fer fram keppni í því að aka sem lengst á afturdekkinu eftir ströndinni og því ljóst að mikil tilþrif eru framundan . Áhorfendastæðin verða vel skipulögð , enda fer keppnin í raun fram innanbæjar og því verður auðvelt að fylgjast með átökunum á svæðinu . Strandakstursmót sem þetta er einstaklega náttúruvænt , ef svo mætti að orði komast , því brautin er lögð í fjöru og að lokinni keppni verður hún hreinsuð og síðan mun stórstraumsflóðið sjá um að slétta svæðið og afmá spólförin . Keppnin er skipulögð í samvinnu við Bæjaryfirvöld á Akranesi og ef vel tekst til gæti keppnin orðið að árlegum viðburði . Keppnin er liður í uppskeruhátíð vélhjólaíþróttafólks og um kvöldið fer fram árshátíð Vélhjólaíþróttaklúbbsins . Prjónkeppnin hefst kl. 11:00 og Strandaksturinn kl. 12:00 . Frekari upplýsingar um keppnina má finna á heimasíðu VÍK , www.motocross.is . Frekari upplýsingar fyrir fjölmiðla : Fjölmiðlar geta nálgast frekari upplýsingar um mótið , myndir frá mótinu að lokinni keppni , nánari upplýsingar um keppendur , keppnishald og starfsemi Vélhjólaíþróttaklúbbsins hjá neðangreindum : Bjarni Bærings , s . 898-9090 , netfang : bb@medis.iswww.motocross.is